Sichuan Panda Erraldoiaren santutegiak

Sichuan Panda Erraldoiaren santutegiak (), Txina barnealdeko Sichuan probintzian kokaturik dauden erreserba naturalen multzoa da.

Panda handiaren ugalketa eremu nagusia da. 1.600 aleko populazioa duela kalkulatzen da eta espeziearen %30a arriskuan dagoela kontutan izanik 2006 urtean UNESCOk Gizateriaren Ondare izendatu zituen.

 Deskribapena 
Guztira 9.245 km²-ko azalera hartzen duten arren, zazpi erreserba natural eta bederatzi paisaia parkek osatzen dute eremua. Tartean daude Qionglai eta Jiajineko mendiak ere. Izaera anitzeko eremuak dira, haranak, basoak, ibaiak, harkaitzak, zelai zabalak eta mendi altuak, besteak beste.

 Erreserba naturalak 
 Wolong erreserba naturala ()
 Fengtongzhai erreserba naturala ()
 Siguniang erreserba naturala ()
 Laba ibaiaren erreserba naturala ()
 Heishui ibaiaren erreserba naturala ()
 Jintang-Kongyu erreserba naturala ()
 Caopo erreserba naturala ()
 Paisaia parkeak 
 Qingcheng mendiko eta Dujiangyan ureztatze sistemako paisaia parkea (): 2000 urtean UNESCOk Gizateriaren Ondare kultural izendatu zituen.
 Tiantai mendiko paisaia parkea ()
 Siguniang mendiko paisaia parkea ()
 Xiling mendi elurtuko paisaia parkea ()
 Jiguan-Jiulonggou mendiko paisaia parkea ()
 Jiajin mendiko paisaia parkea ()
 Miyaluo paisaia parkea ()
 Lingzhen eta Daxue mendietako paisaia parkea ()
 Erlang mendiko paisaia parkea ()

 Fauna eta flora 
Eremu honetako animalia adierazgarriena panda handia den arriskuak dauden eta babesa behar duten beste espezie batzuk ere aurkitzen dira, hala nola, panda gorria, elur-lehoinabarra eta pantera lainotsua. Guztira 109 ugaztun espezie eta 365 hegazti espezie zerrendatu dira.

Oihan tropikalen ondoren santutegi hauetan dago munduko landare biodibertsitate handiena, landareen 5.000 eta 6.000 arteko espezie kopurua aurkitzen baita bertan. 1.000 landare genero inguru daude guztira eta hauetatik 50 Txinako endemikoak dira. Sarritan Tertziario aroko baso paleotropikalekin konparatu izan da.

 2008ko lurrikara 
2008ko maiatzaren 12an lurrikara handia izan zen Sichuanen. 8.0 gradoko lurrikara izan zen eta 70.000 pertsona inguru hil ziren. Wolong parkeko bost langilek ere galdu zuten bizia. Ikerketa Zentruan zeuden itxiturak kaltetu ostean sei pandak ihes egin zuten eta beste bi panda zauritu ziren. Kalteak konpondu bitartean pandak Bifengxia Zentrura aldatu zituzten.

 Iruditegia 

 Erreferentziak 

 Kanpo estekak 

Kategoria:Sichuan
Kategoria:Gizateriaren Ondarea Txinan
Kategoria:Txinako naturagune babestuak